
Comisia pentru politică                economică, reformă şi privatizare

Bucureşti, Nr.21 /I/61/13.02.2002





AVIZ

Asupra propunerii legislative privind constituirea

 şi utilizarea Fondului Special de Solidaritate pentru construcţia 

de locuinţe pentru tineri

În conformitate cu prevederile art.89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă privind constituirea şi utilizarea Fondului Special de Solidaritate pentru construcţia de locuinţe pentru tineri, trimis cu adresa nr. 551/20.12.2001.
Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de Lege în şedinţa din 13 februarie 2002.

În urma dezbaterilor, membrii Comisiei pentru politică economică, reformă şi privatizare au hotărât ca proiectul de Lege să fie respins din următoarele motive:

· contravine Programului de Guvernare, care prevede reducerea fondurilor speciale;

· nu se justifică stabilirea unei taxe în altă monedă decât cea naţională;

· instituirea taxei este contrară prevederilor art. 25 din Constituţia României, care garantează dreptul la libera circulaţie;

·  Legea nr.10/1991 privind finanţele publice, la care se referă art.3 din propunerea legislativă, a fost abrogată prin art. 85 din Legea nr. 72/1996 privind finanţele publice, cu modificările ulterioare;

· Ministerul Lucrărilor Publice, Transporturilor şi Locuinţei a iniţiat o strategie privind construcţia de locuinţe în perioada 2001-2004, în care un accent deosebit se pune pe facilitarea accesului fiecăruia la o locuinţă adecvată, în condiţii de stimulare a formării mecanismelor pieţei libere şi de asigurare a protecţiei sociale pentru persoanele cu venituri modeste, pentru tineri şi familii de tineri.



PREŞEDINTE,


       Dan Radu Ruşanu          SECRETAR






Lucia-Cornelia Lepădatu

